Document ID: /roh_data/filtered/fineweb-2-filterrobots_roh.jsonl.gz/63669

Marco Walker è vegnì relaschà per immediat. L’anteriur assistent tar il FC Basilea aveva surpiglià la primavaira il club Vallesan. Grazia a Walker aveva il club anc pudì evitar la relegaziun – uss è l’istorgia da Walker tar Sion però a la fin.
Suenter ina buna partenza en la nova stagiun han ils Vallesans pers il fil. Actualmain sa chatta il FC Sion sin posiziun 7 da la tabella. Quai cun 9 puncts ord 9 partidas.
Successur betg enconuschent
Tgi che succeda a Marco Walker suenter la pausa ils 17 d'october, n'è anc betg enconuschent. Walker duai anc restar fin la fin da l'onn tar Sion, dentant en in'autra funcziun.
Ord l'archiv da SRF
El è stà cnap 7 mais en uffizi sco trenader.